Un bărbat care avea Covid s-a dat drept soţia lui pentru a călători cu avionul.
Un bărbat a vrut să călătorească cu avionul cu documentele soţiei sale şi îmbrăcat ca ea. A fost identificat când a fost văzut schimbându-se în toaleta avionului. Testul pentru coronavirus al bărbatului era pozitiv.
Un bărbat din Indonezia, care avea coronavirus, s-a îmbărcat pentru un zbor intern deghizat în soţia lui, având o carte de identitate falsă şi un test PCR fals, relatează ABC News.Bărbatul a fost descoperit rapid de poliţie, după ce a fost văzut în timp ce se schimba în toaleta avionului."A cumpărat un bilet de avion pe numele soţiei sale şi a venit cu cartea ei de identitate, rezultatul de la un test PCR şi cardul de vaccinare al soţiei. Toate documentele erau ale soţiei", a declarat un poliţist, după ce l-a arestat pe bărbat la aterizare.Poliţia i-a făcut şi un test pentru coronavirus, care s-a întors pozitiv. În acest moment, bărbatul este în autoizolare la domiciliu, însă ancheta poliţiei va continua.Indonezia a înregistrat 33.772 de cazuri confirmate noi și 1.383 de decese în ultimele 24 de ore. Numărul total de cazuri raportate este de 2,9 milioane, cu 77.583 de decese.